অস্ত্রোপচারে যুবকের পেট থেকে বেরিয়ে এলো জীবন্ত ইল মাছ
অস্ত্রোপচারের মাধ্যমে এক ব্যক্তির পেট থেকে এক ফুট দীর্ঘ জীবন্ত ইল মাছ বের করে এনেছেন চিকিৎসকরা ভিয়েতনামের উত্তর কোয়াং নিন প্রদেশে এ ঘটনা ঘটে। খবর দ্য এক্সপ্রেস ট্রিবিউনের। 







গত ২০ মার্চের এক প্রতিবেদনে ডেইলি মেইল জানিয়েছে, ৩৪ বছর বয়সি এক ব্যক্তি অন্ত্রের ছিদ্রের কারণে পেটে গুরুতর খিঁচুনি-পেটের ভেতর ছিদ্রসহ ফুলে যাওয়া— এমন সমস্যা নিয়ে ভিয়েনামের একটি হাসপাতালে ভর্তি হন। 




হাসপাতালে আসার পর ওই ব্যক্তির পেটের প্রাথমিক এক্স-রে এবং স্ক্যানে দেখা গেছে, তার শরীরের ভেতর কোনো এক প্রাণীর শরীর কুঁচকে আছে। 
এর পর ওই ব্যক্তির শরীরে জরুরি অস্ত্রোপচারের পরামর্শ দেন চিকিৎসকরা। 
অপারেশন থিয়েটারে থাকা চিকিৎসকরা পেটের ভেতর সরু কোনো প্রাণী দেখে চমকে যান। অপারেশনে ব্যবহৃত চিমটি দিয়ে এটিকে টেনে আনা হলে দেখা যায় পেটের ভেতর ছিল ৩০ সেন্টিমিটারেরও বেশি লম্বা একটি জীবন্ত ইল। 
তবে অস্ত্রোপচারের পর ওই ব্যক্তি সুস্থবোধ করছে বলে জানিয়েছেন। যদিও শরীরের ভেতর শুধু হালকা ব্যথা আছে বলে জানিয়েছেন তিনি। 
তবে ওই ব্যক্তির শরীরে এ প্রাণীটি কীভাবে পৌঁছালো তা এখনো নিশ্চিত নয়। চিকিৎসকরা মনে করছেন, এটি মলদ্বার দিয়ে ওই ব্যক্তির পেটে প্রবেশ করেছে। 
শল্যচিকিৎসকদের মতে, ইল শরীরের ভেতরে জীবিত ছিল তা একটি বিরল ঘটনা।

অস্ত্রোপচারের মাধ্যমে এক ব্যক্তির পেট থেকে এক ফুট দীর্ঘ জীবন্ত ইল মাছ বের করে এনেছেন চিকিৎসকরা ভিয়েতনামের উত্তর কোয়াং নিন প্রদেশে এ ঘটনা ঘটে। খবর দ্য এক্সপ্রেস ট্রিবিউনের।